Tužba podnesena 12. rujna 2023. – Pernod Ricard/EUIPO – West End Drinks (The King of Soho)
(predmet T-563/23)
Jezik na kojem je tužba podnesena: francuski
Stranke
Tužitelj: Pernod Ricard (Pariz, Francuska) (zastupnici: T. de Haan i S. Vandezande, odvjetnici)
Tuženik: Ured Europske unije za intelektualno vlasništvo (EUIPO)
Druga stranka pred žalbenim vijećem: West End Drinks Ltd (London, Ujedinjena Kraljevina)
Podaci o postupku pred EUIPO-om
Podnositelj prijave spornog žiga: druga stranka pred žalbenim vijećem
Predmetni sporni žig: prijava figurativnog žiga Europske unije The King of Soho – prijava za registraciju br. 17 931 478
Postupak pred EUIPO-om: postupak povodom prigovora
Pobijana odluka: odluka petog žalbenog vijeća EUIPO-a od 19. lipnja 2023. u predmetu R 1380/2022-5
Tužbeni zahtjev
Tužitelj od Općeg suda zahtijeva da:
najprije, preinači pobijanu odluku na način da presudi da se žalba koju je društvo West End Drinks podnijelo žalbenom vijeću Ureda odbija;
podredno, poništi pobijanu odluku;
naloži EUIPO-u i intervenijentu snošenje troškova postupka, uključujući i troškova koji su tužitelju nastali u postupku pred petim žalbenim vijećem Ureda.
Tužbeni razlozi
povreda članka 8. stavka 1. točke (b) Uredbe (EU) 2017/1001 Europskog parlamenta i Vijeća;
povreda članka 94. stavka 1. Uredbe (EU) 2017/1001 Europskog parlamenta i Vijeća i članka 41. stavaka 1. i 2. Povelje Europske unije o temeljnim pravima.
____________